Die Amerikaanse Leër (Engels: United States Army, afgekort USA) is dié weermagdeel van die Verenigde State van Amerika, óf die Amerikaanse weermag, 'n deel van die Amerikaanse Gewapende magte wat primêr verantwoordelik is vir oorlogvoering op land. Op 31 Desember 2010 het die Amerikaanse Leër 541 291 soldate op aktiewe diens, insluitend 75 500 vroue. Verder was daar 563 200 reserwesoldate (358 200 in die Nasionale Leërwag en 205 000 in die Amerikaanse Leërreserwemag). Die voorloper van die Amerikaanse Leër, die Kontinentale Leër is op 14 Junie 1775 gestig, nog vóór onafhanklikheid, om te veg in die Amerikaanse Rewolusionêre Oorlog. Die Kontinentale Kongres stig die huidige Amerikaanse Leër aan die einde van die onafhanklikheidsoorlog op 3 Junie 1784 as vervanging vir die Kontinentale Leër. Die Amerikaanse leër dien as die landtak van die Amerikaanse weermag. Artikel 3062 van titel 10, Amerikaanse kode, definieer die doel van die leër as: Die bewaring van die vrede en veiligheid en voorsiening vir die verdediging van die Verenigde State, die Statebond en besittings en enige gebiede wat deur die Verenigde State beset word. Ondersteuning van die nasionale beleid.